पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। प्री-मानसून गतिविधियों की वजह से मौसम लगातार करवट बदल रहा है। गुरुवार को दोपहर में उमस और तेज गर्मी थी, तो शाम को घने काले बादल छाए रहे। देर रात में शहर के कुछ हिस्सों में बारिश हुई। मौसम केंद्र ने शुक्रवार को भी प्री-मानसून की बारिश के आसार जताए हैं।
मौसम केंद्र के मुताबिक गुरुवार को अधिकतम तापमान 38.8 डिग्री सेल्सियस रिकॉर्ड किया गया। यह सामान्य था। वहीं न्यूनतम तापमान 26.6 डिग्री सेल्सियस रिकॉर्ड किया गया। यह सामान्य से एक डिग्री कम था।
ओएचई लाइन टूटी : गंजबासौदा में दोपहर दो बजे शुरू हुआ आंधी का दौर रेलवे यातायात पर भारी पड़ा। आंधी से उड़ी चद्दरे ओएचई लाइन पर गिरीं। इससे लाइन टूट गई और कई ट्रेनों को रोकना पड़ा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva zho_Hant eng_Latn